*Den 13. maj 2015*

# Dekanpulje til dækning af lønudgifter til studerende

Puljens formål er at støtte udvalgte gymnasie- og grundskolerettede aktiviteter hos institutter, centre, skoler og museer ved Science and Technology (i det følgende blot kaldet ’institutter’) ved at dække lønudgifter for bachelor- og kandidatstuderende. Kriterierne for fordeling og prioritering af midlerne indstilles af *Koordineringsgruppen for gymnasierettede aktiviteter.*

## Kriterier for institutternes træk på puljen

Puljen benyttes til løn for bachelor- og kandidatstuderende.  
Alle løntimer aftales mellem den studerende og instituttets ansvarlige VIP (dvs. både løn for selve afviklingen og evt. forberedelse) og godkendes/underskrives af denne VIP eller én af denne dertil bemyndigede VIP/TAP.  
Puljen dækker for aktiviteter

* som er rettet mod elever i gymnasiet eller grundskolens 7.-10. klassetrin eller disses lærere *og*
* som er faglige og/eller studievejledende og – hvis de er rent faglige – at de så normalt kombineres med ’Intro til forskning og studier på instituttet’ eller lignende (herunder evt. inkl. rundvisning) *og*
* som er under faglig ledelse/instruktion af instituttets ansvarlige VIP *og*
* som foregår på instituttet
  + *eller* er i forbindelse med et samlet forløb som også inkluder besøg på instituttet
  + *eller* er ”heldagsundervisning” (normalt 5-6 timer) på gymnasier i Jylland dog ikke i Aarhus og dens nabokommuner[[1]](#footnote-1).
    - Honorering for transporttid til undervisning udenfor instituttet eller hvor den studerende transporteres fra Aarhus til andre AU-campusser vurderes fra sag til sag af formanden for koordineringsgruppen.

*Eksempler:*

#### Positivliste, aktiviteter som dækkes:

* aktiviteter som dem institutterne udbyder i dag under Besøgsservice/Forsker for en dag – altså fx foredrag, eksperimentelle øvelser, SRP, Studiepraktik, Erhvervspraktik, shows som afvikles på instituttet og inkluderer ’Intro til forskning og studier’ eller lign.

#### Negativliste, aktiviteter som ikke nødvendigvis dækkes:

* aktiviteter som foregår andre steder end på instituttet – fx på skoler, gymnasier, museer, biblioteker
* camps, olympiader, Forskningens Døgn og messer som ikke er beskrevet ovenfor
* museernes nuværende aktiviteter for gymnasieklasser, men dog SRP samt aktiviteter som spiller sammen med/er en del af en ”pakke” med et institut.
* NB: der er selvfølgelig mulighed for at gennemføre sådanne aktiviteter hvis instituttet ønsker det og hvis instituttet og/eller rekvirenten vil dække udgifterne eller hvis de studerende er indstillet på vilkårene (evt. (delvis) ulønnet).

I tvivlstilfælde henvender instituttets ansvarlige VIP sig til formanden for koordineringsgruppen, som træffer en afgørelse i det konkrete tilfælde og kan bringe det op i gruppen for evt. præcisering eller redefinering af kriterier.

1. Dvs. ikke på gymnasier i Aarhus, Favrskov, Silkeborg, Skanderborg, Odder og Syddjurs kommuner. [↑](#footnote-ref-1)